ΓΡΑΠΤΗ ΕΡΩΤΗΣΗ E-0303/02

υποβολή: Mihail Papayannakis (GUE/NGL) προς την Επιτροπή

(11 Φεβρουαρίου 2002)

Θέμα: Πανευρωπαϊκό σύστημα ανιχνευσιμότητας των ζώων

Η Ευρωπαϊκή Επιτροπή έχει δαπανήσει 6 εκατομμύρια ευρώ στο Πρόγραμμα Τηλεματικών Εφαρμογών (1994-1998) για να ερευνήσει τις δυνατότητες ολοκληρωμένου πανευρωπαϊκού κτηνιατρικού συστήματος επιτήρησης. Τα εθνικά συστήματα ανιχνευσιμότητας των ζώων ποικίλουν ως προς την ποιότητα και τη δυναμικότητα και δεν είναι ενσωματωμένα σε συστήματα πληρωμής και ελέγχου της απάτης· η ανεπαρκής

ανιχνευσιμότητα αποτέλεσε καθοριστικό παράγοντα στη διάδοση του αφθώδη πυρετού το 2001· και οι νέες τεχνολογίες επιτρέπουν την ηλεκτρονική σήμανση και περισσότερο αποτελεσματική ιχνηλασία. Με αυτά τα δεδομένα ερωτάται: προτίθεται τώρα η Επιτροπή να ενθαρρύνει την ανάπτυξη ενόςψηλής ποιότητας Πανευρωπαϊκού συστήματος ανιχνευσιμότητας των ζώων·

Απάντηση του κ. Byrne εξ ονόματος της Επιτροπής

(27 Μαρτίου 2002)

Η ισχύουσα νομοθεσία της Ένωσης περιλαμβάνει ορισμένες διατάξεις σχετικά με τη δυνατότητα εντοπισμού της προέλευσης και του προορισμού των ζώων.

Για τα βοοειδή, ο κανονισμός (ΕΚ) αριθ. 1760/2000 του Κοινοβουλίου και του Συμβουλίου, της 17ης Ιουλίου 2000, για τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας, καθώς και για την κατάργηση του κανονισμού (ΕΚ) αριθ. 820/97 του Συμβουλίου(1),ποχρεώνει τα κράτη μέλη να καθιερώσουν μια ηλεκτρονική βάση δεδομένων. Η εν λόγω βάση δεδομένων πρέπει να περιλαμβάνει στοιχεία σχετικά με την ταυτότητα όλων των βοοειδών, όλων των εκμεταλλεύσεων που εκτρέφουν βοοειδή και όλων των μετακινήσεων βοοειδών.

Οι διατάξεις για τους χοίρους και τα αιγοπρόβατα θεσπίζονται στην οδηγία αριθ. 92/102/ΕΟΚ του Συμβουλίου της 27ης Νοεμβρίου 1992 για την αναγνώριση και την καταγραφή των ζώων(2).

Επιπλέον, η οδηγία αριθ. 64/432/ΕΟΚ του Συμβουλίου της 26ης Ιουνίου 1964 περί προβλημάτωνγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(3), όπως τροποποιήθηκε τελευταία με την οδηγία αριθ. 2000/15/ΕΚ του Κοινοβουλίου και του Συμβουλίου της 10ης Απριλίου 2000(4) και με την απόφαση 2000/678/ΕΚ της Επιτροπής της 23ης Οκτωβρίου 2000 περί λεπτομερών κανόνων που διέπουν την εγγραφή κτηνοτροφικών μονάδων σε εθνικές βάσεις δεδομένων για ζώα του χοιρείου είδους, όπως προβλέπεται από την οδηγία 64/432/ΕΟΚ(5) του Συμβουλίου,ποχρεώνει τα κράτη μέλη να δημιουργήσουν μια ηλεκτρονική βάση δεδομένων για χοίρους. Η εν λόγω βάση δεδομένων θα περιλαμβάνει στοιχεία σχετικά με τις εκμεταλλεύσεις στις οποίες εκτρέφονται χοίροι και σχετικά με την μετακίνηση χοίρων.

Η Επιτροπή έχει χρηματοδοτήσει την έρευνα, την ανάπτυξη και τη διενέργεια του συστήματος λογισμικού Eurovet για τον εντοπισμό της προέλευσης και του προορισμού των ζώων. Το σύστημα αυτό διευκολύνει την ενσωμάτωση των διαφόρων συστημάτων που χρησιμοποιούνται επί του παρόντος από τις διάφορες αρχές στα κράτη μέλη, καθώς και τη διαβίβαση, μεταξύ εθνικών συστημάτων, δεδομένων που αφορούν τη μετακίνηση των ζώων.

Η Επιτροπή συντάσσει επί του παρόντος πρόταση σχετικά με ένα νέο σύστημα ταυτοποίησης και καταγραφής αιγοπροβάτων, το οποίο βελτιώνει το ισχύον σύστημα για τα εν λόγω είδη ζώων. Προβλέπεται ότι το νέο αυτό σύστημα θα περιλαμβάνει μια ηλεκτρονική βάση δεδομένων.

Όσον αφορά την ηλεκτρονική ταυτοποίηση, η Επιτροπή έχει χρηματοδοτήσει το σχέδιο IDEA με βασικό στόχο τη μελέτη του εφικτού και την αξιολόγηση των επιδόσεων ενός ηλεκτρονικού συστήματος ταυτοποίησης μηρυκαστικών (μόσχοι, βούβαλοι, αιγοπρόβατα).

Η τελική έκθεση του σχεδίου IDEA θα διατεθεί συντόμως. Λόγω της αποτελεσματικότητας που θα προκύψει από την ηλεκτρονική ταυτοποίηση, η Επιτροπή έχει την πρόθεση να προτείνει διατάξεις για την εν λόγω ταυτοποίηση, αμέσως μόλις αναπτυχθεί το εν λόγω μέσο ταυτοποίησης σε τέτοιο βαθμό που να δύναται να εφαρμοστεί σε ολόκληρη την Κοινότητα.

Η Επιτροπή εξετάζει διαρκώς την εξέλιξη των νέων τεχνολογιών που θα μπορούσαν να επιτρέψουν την ανάπτυξη ανώτερης ποιότητας συστημάτων εντοπισμού της προέλευσης των ζώων, καθώς και τη δυνατότητα εφαρμογής των εν λόγω συστημάτων σε ολόκληρη την Κοινότητα.

(1) ΕΕ L 204 της 11.8.2000.

(2) ΕΕ L 355 της 5.12.1992.

(3) ΕΕ P 121 της 29.7.1964.

(4) ΕΕ L 105 της 3.5.2000.

(5) ΕΕ L 281 της 7.11.2000.